Georg Anton Rasmussen

Georg Anton Rasmussen (født 7. august 1842 i Stavanger, død 23. eller 24. oktober 1914 i Berlin) var en norsk landskapsmaler. 

Foreldre var skreddermester og buntmaker Jørgen Fredrik Møldrup Rasmussen og Anne Elisabeth Ommundsen.
Sin første kunstnerutdanning fikk Rasmussen i Bergen, som elev av Anders Askevold og Johan Ludvig Losting. I 1863 var han elev av Frederik Rohde i København.  Fra 1864 til 1867 studerte han ved Kunstakademie Düsseldorf under Oswald Achenbach, og her ble han også sterkt påvirket av Hans Gude.  Som maler tilhører Rasmussen Düsseldorfskolen.

I 1899 reiste Rasmussen til Berlin, der han var bosatt resten av livet.  Han ble professor i malerkunst.

Typisk malte Rasmussen landskapsbilder, ofte med fjordmotiv. Bildene ble populære både i Tyskland og i Norge.  Nasjonalmuseet kjøpte i 2009 bildene «Norsk fjordlandskap» og «Fjordmotiv med folkeliv på stranden», begge malt av Rasmussen i 1882.

Referanser

Billedgalleri 

Norske malere
Landskapsmalere
Personer fra Stavanger kommune